**Rasulykken i Loen i 1905** (blir sammen med rasulykken i Loen i 1936 omtalt som *Lodalsulykkene*) var en rasulykke 15. januar 1905. Det raste fra det 1493 meter høye Ramnefjellet ned i Loenvannet (Lovatnet) i Loen i Stryn kommune i Sogn og Fjordane fylke. Tilsammen 61 mennesker i bygdene Nesdal og Bødal omkom av den påfølgende tsunamien. Bare ni mennesker ble funnet, de 52 andre fikk sin grav i Loenvatnet.

Raset
-----

En stor fjellblokk som var 100 m høy, 50 m bred og 10 m tykk, det vil si på ca. 50 000 kubikkmeter, løsnet ca. 500 meter oppe i fjellsiden, og tok med seg en stor steinur under. En regner med at til sammen 870 000 tonn masse raste ut i vannet. Flodbølgen var ca. 40 m høy. Alle husene både i Bødal og Ytre Nesdal ble rasert bortsett fra et par løer og noen mindre uthus i Bødal. Turistbåten «Lodalen» ble kastet 350 meter inn på land.

Flodbølgen raserte i alt 60 hus og drepte også 94 kyr, 10 hester, 145 sauer og 16 griser.

En minnestein ble satt opp på Nesodden samme år, 46 meter over Loenvannet, men den ble ødelagt av flodbølgen i 1936.

Flere vurderte å flytte fra stedet etter raset, men alle gårdene ble bygget opp igjen. Geologer ventet ikke flere ras og det ble antatt at vannet var blitt fylt av så mye masse at det ikke ville oppstå en så stor flodbølge dersom det derimot skulle rase på nytt. Husene ble trukket lengre opp fra vannet. Ca. klokken 04:30 natt til 13. september 1936 gikk det et nytt ras og 74 mennesker mistet livet i flodbølgene som oppsto. Det gikk enda et ras 22. juni 1950, men flodbølgen var ikke like stor som de forrige og ingen liv gikk tapt.

Bilder
------

* Minnesteiner utenfor Loen kirke. Foto: 2015Minnesteiner utenfor Loen kirke. Foto: 2015
* Lovatnet i Loen i Stryn kommune, med Ramnefjellet i bakgrunnen og synlig sår etter rasene i 1905 og i 1936.  Foto: C. Hill, 2012Lovatnet i Loen i Stryn kommune, med Ramnefjellet i bakgrunnen og synlig sår etter rasene i 1905 og i 1936.  Foto: C. Hill, 2012
* Minneplate ved veienMinneplate ved veien
* Turistbåten ved Lovatnet først på 1900-tallet, med Ravnefjellet i bakgrunnen. Stereoskopisk kort: Elmer Underwood, Nasjonalbibliotekets bildesamlingTuristbåten ved Lovatnet først på 1900-tallet, med Ravnefjellet i bakgrunnen. Stereoskopisk kort: Elmer Underwood, Nasjonalbibliotekets bildesamling
* Fra Gården Sæten ved den nordvestre enden av Loenvatnet ca. 1905. Stereokort: Elmer Underwood, NasjonalbiblioteketFra Gården Sæten ved den nordvestre enden av Loenvatnet ca. 1905. Stereokort: Elmer Underwood, Nasjonalbiblioteket
* Barn ved hesjer ved Lovatnet før 1905   Stereokort: Elmer Underwood, NasjonalbiblioteketBarn ved hesjer ved Lovatnet før 1905  Stereokort: Elmer Underwood, Nasjonalbiblioteket
* Gård ved Lovatnet før 1905  Stereokort: Elmer Underwood, NasjonalbiblioteketGård ved Lovatnet før 1905  Stereokort: Elmer Underwood, Nasjonalbiblioteket

Kveld ved Lovatnet. Fylkesveg 723 går langs nordsida av vannet.  Foto: Fortegnet utbrettsbilde våren 2015

Se også
-------

* Rasulykken i Loen i 1936
* Norske katastrofer og store ulykker

Referanser
----------

1. ↑  Kjell Arvid Stølen (11. september 2011). ««Det var godt mine ikkje vart funne, så eg hugsa dei slik dei var i live»». *NRK Sogn og Fjordane*. Besøkt 6. august 2019.

Eksterne lenker
---------------

* Fjellet tok bygda – Artikkel om Lodalsulykkene hos NRK Sogn og Fjordane
* Hans-Tore Bjerkaas (red.). «Lodalsulukkene 1905 og 1936». *NRK Sogn og Fjordane*. Arkivert fra originalen 8. januar 2014.

|  |  |
| --- | --- |
| Oppslagsverk/autoritetsdata | Store norske leksikon
 |